
C 
orte diabierna a trata e caso pe- 
nal contra e hoben Brendon Beau- 
mont. A acuse di intento di mata of 
maltrato pisa. E hecho aki a tuma luga 
dia 24 di october aña pasa. 
E agresor no solamente tabata bou 
influencia di alcohol pero tambe di otro 
substancia. 
Den e estado ey el a mira su victima 
como un persona cu kier a atac’e en 
bes di uno cu kier a salbe di un prob- 
lema. 


Segun a bini dilanti den Corte, e victima 
tabata na e mesun sitio cu e agresor. 
Tabata eynan miembronan di dos dife- 
rente gang. Ora cu el a mira cu Brendon 
tabata na punto di bay den agresion 
contra miembro di e otro gang, el a 
bay want’e di patras, ya cu e conoce 
pasobra nan a bay scol hunto. Pero 
Brendon a interprete robes. El a yam’e 
pa traidor. 


Na momento cu e tabata trata di 
trankilisa Brendon, a mira cu esaki 
tabatin un cuchiu y a pensa cu esaki 
no ta wega y a trata di huy, ora cu el a 
mira e cuchiu. 
Brandon a siguie y a hink’e. A pesar cu 
el a logra huy, a sigui su tras. Un biaha 
mas Brendon a alcans’e y e biaha aki a 
hinke tres bes den lomba. E hincanan 
aki a caba a afecta entre otro su riñon. 
Pero tambe a strobe cu e no por hunga 
futbol mas. 


Polisnan mes a mira cu e sospechoso 
tabata actua hopi straño, movecionnan 
straño, ora cu a bay detene. Y tambe e 
tabata soda basta hopi y tabata mira 
nan cu wowonan grandi. 
Den Corte e mes a bisa cu no tin 
motibo pa ataca e victima (Pantophlet) 
pasobra e conoce y no tin problema cu 
ne. 


E sospechoso no ta un desconoci di 
husticia, ya cu a haya condena den 
pasado pa maltrato pisa y violencia 
publico tambe. E acusado su tata a 
muri ora cu e tabata chikito y su welo 
a lant’e y nunca tin problema cu ne 
cas. Ta parce cu e dal pia riba caya cu 
amigonan, cos ta cambia. A pesar di tin 
un diploma di HORECA no tin trabou y 
su unico entrada ta ora cu e bay pisca 
de bes en cuando. 


Mama di e victima e pidi un daño perhu- 
icio ya cu durante un periodo largo cu 
su yiu no tabatin trabou, e mester a 
paga huur di su apartamento, cumpra 
cuminda p’e, y hib’e su citanan na 


specialista y terapia. 


Fiscal a mustra riba e consecuenci- 
anan serio cu e hincanan por a trece 
pa e victima. Si esaki a fayece, awo 
Beaumont lo ta dilanti mesa berde pa 
morto di un ciudadano. Y den e caso aki 
un inocente cu a trata di interveni pa 
evita cu por surgi un problema grandi 
entre dos gang. 
Loke a tene na cuenta ta cu e acusado 
tin un record. P’esey e fiscal ta kere cu 
un castigo di 6 aña ta na su luga. 
No a tuma un decision mesora, ya cu 
Hues ta bay evalua tur e puntonan treci 
dilanti y den tres siman lo tin un deci- 
sion. 


Hoben futbolista hinca ora a trata di 
soluciona un problema di otronan 

G 
ianni’s ta den debate atrobe y ta den corte. E biaha aki el a cambia 
di direccion. Segun Alex Croes, kende ta propietario di Gianni’s Nu- 
trition Center, durante un rueda di prensa, hunto cu su abogado, unda 
cu e biaha aki Departamento di Aduana a bin den wega. Croes ta conta 
cu den varios ocasion a hiba Inspeccion di remedi den corte. Tambe el 
a manda Ministerio Publico corte, cu a yega di acusa Croes penalmente 
di a bende remedi como suplemento. E biaha aki Croes ta manda De- 
partamento di Aduana Corte. Dia prome di maart, Croes a haci 21 aña, 
cu el a presenta den corte pa prome biaha y inesperadamente despues 
di 12 aña a bay den caso penal, cual nan a gana. 


Croes a menciona cu no ta nada dushi pa ta sinta den banc’i corte 
acusa penalmente pa suplemento y cu a bin gana e casonan ey tambe. 
Croes no a trece den prensa hopi tempo pasobra a haya respet cerca 
esun cu a dun’e respet. P’esey no a publica esaki den prensa. E tabata 
cinco biaha den corte penal y a gana tur. Despues a demanda pa daño 
y perhuicio, ya cu Ministerio Publico a trat’e incorectamente. 


Awo, despues di 12 aña e t’ey bek den corte. Tin un citacion pa un caso 
sumario cu a wordo entrega, dia 4 di mei proximo den corte contra 
Departamento di Aduana. Croes ta keda para riba, ya cu nan ta exigie 
pa inspeccion di remedi (Inspectie der Geneesmiddelen awe IVA). Si no 
ta importando remedi enpaketa, kico e ta haci na inspeccion di remedi. 
Te awe nan no tin autoridad pa ley pa dicidi kico ta of no ta un remedi. 
E ta competencia di e minister di salud publico en cuestion esta Dangui 
Oduber. Mientras tanto cu no apunta nada como remedi, Croes no tin 
nada di haci n’e departamento ey tampoco. Esey t’e punto cu Croes ta 
para riba te cu awe. 


E PROME CASONAN 
P’esey no a perde caso den corte. E ta corda un di su prome casonan, 
cual ta comision di LAR. E conseho duna n’e minister concerni, ta keda 
un conseho. Si no tuma un decision e ora tin un caso di corte di LAR. Si 
bay stret LAR, hues ta declara no competente pasobra cu den e caso 
ey a cana e paso robes. Un di e casonan di LAR ey tabata bisa “De 
inspectie der geneesmiddelen is een onbevoegd orgaan”. E ta bezig 
ta analisa y dicidi kico ta y kico no ta un remedi. Esey t’e competencia 
di minister para den landsverdening cu ta bisa cu solamente minister 
di salud publico por apunta un suplemento como remedi y vice versa. 
Pero tin cu motiv’e tambe. 


Na momento cu Croes a gana e ultimo caso di LAR, cual ta un caso di 
apelacion (bindend), 2006. Nuebe dia despues cu a dicta e sentencia, e 
minister a trapa riba trias politica y a uza e sentencia pa por cana riba 
dje manera tapijt. A base di esey Croes a keha e minister di abuso di 
poder cu a desemboca den un denuncia penal contra di dje, pasobra 
e minister a haci e remedi pa ley y ta bende remedi den su negoshi 
como suplemento. Croes a mustra cu Minister Visser y Mike Eman 
como responsabel politicamente. Croes no tin cu nes ki gobierno. Esun 
cu mishi cu su derecho, e ta bring’e. Croes a indica cu esaki tabata 


un ministeriele regeling, den e caso aki e minister di salud publico a 
apunta nan como remedi y e minister di husticia tin di firma, sino e no 
ta wordo afgekondigd. Un cos cu no wordo afgekondigd no ta bira ley. E 
minister e tempo ey a haya e idea cu e minister di husticia ta bin hunto 
cu ne, haciendo e como ad interim na momento cu e minister di husticia 
biaha. Pero Croes a pasa nan un fastball. E mesun ley cu ta haci suple- 
mento remedi, na 2009 a duna Croes onthef van de wet aan de derde. 
Esey ta nifica Croes. E prome ta un dokter, e di dos ta un boticario, pero 
e di tres ta un persona cu experiencia di e materia. A base cu Croes su 
añanan di experiencia, a haya onthef van de wet. E crusada cu Croes 
a hiba sigur ta largo y e diferente gobiernonan a sa di dun’e dolor di 
cabes door di a hib’e corte, manera nos por a lesa mas ariba den e arti- 
culo. 


CONFISCACION DI CUATER PRODUCTO 
Segun Croes, Aduana tabatin cuater producto wanta, cual porcierto el a 
haya diaranson cu a pasa, violacion di un tratado bilateral entre Aruba 
y Hulanda. Un tratado bilateral ta mas halto cu constitucion di cada un 
pais, pio si ta trata di remedi. Violacion di e MR aki ta un violacion di 
un tratado bilateral. Croes a menciona cu e mester a presenta un certi- 
ficado di benta publico p’e componentenan pa cumpli cu e ley di e MR 
cu ta papia textualmente di producto of componente. Zelfstandigheden, 
cual ta producto cu ta contene e cinco componentenan apunta como 
remedi e tempo ey, esta Efedra, Yohimbe, St. John’s Wort, Melatonin y 
DHEA, of producto riba su mes. E prome confiscacion tabata di cuater 
producto cu DHEA. E certificado publico cu ta para den MR ta para 
textualmente cual t’e Douane Ambtenaar ta pidie. E broker cu no tabata 
sa, a mand’e toch y loke bay no por trek in. Automaticamente a bin 
apunta riba e carta como conseho n’e Aduana, cu mester presenta e 
certificado publico, cual Aduana a haya. Aworaki ta para den un dilema 
pa bay corte pa algo cu Croes nunca tin mencion di remedi p’e, ya cu e 
productonan cu nan tin den bond warda (no ta yam’e confisca pasobra 
nunca a lag’e importa pa confisca), pa Croes bay inspeccion di remedi 
pa para ariba cu no ta bay bao di ningun circunstancia. 


Si Croes mester tin mester di un certificado di benta publico ta 
p’esunnan ya menciona, pa nada otro. Tin un deposito (un bond) cu tin 
carga wanta di Croes di cuater invoice. Den nan tin un step di su nieta 
cu ta wordo chantagea pa uz’e como carnada pa dobla e welo pa bay 
Inspeccion di Remedi. E no ta dobla pa ningun hende. Croes no ta tuma 
chantage di ningun hende, ni di La Reina of di Rey. Na momento cu ta 
uza esey, ta violando kinderrecht y esey ta pisa hopi den corte. 
Esey ta algo cu ningun hende of ningun gobierno por tolera di un 
empleado publico. Es mas, a presenta na Aduana, y nan no kier ni 
papia cu ne. El a bay cu tur documento, pero asina mes nan ta nenga 
di papia cu ne. “No ta trata hende asina,” Croes a indica. Con tal, Croes 
ta mustra cu nan ta viola su derecho constitucional. Un departamento 
di gobierno ta nenga di duna servicio na un comerciante y mester duna 
servicio na cliente. Ta papia di ken cu ta cu no ta djis importa algo pa 
su gusto. 


Alex Croes 


Departamento di Aduana ta 
trapa riba derecho di comerciante 

C 
aso Avestruz den cual tabatin 12 acusado cu Ministerio 
Publico a haya ta bon pa duna un citacion cu ex Minister 
Benny Sevinger como sospechoso principal, a yega su fin 
cual resultado pa gran parti, e decision di Corte no tabata 
un sorpresa. 
For di e momento inicial caminda tres politico a dicidi di 
presenta un acusacion contra di Benny Sevinger, a papia di 
un persecucion politico bisto y despues cu e actual Minister 
di Husticia, Rocco Tjon a insisti como Parlamentario pa 
Hulanda yuda manda oficialnan di RST pa investiga e ex 
Minister aki, tabata bisto cu pa gran parti henter e scenario 
aki, tabata uno politico. 
Diabierna cu e decision cu Hues a tuma den e caso aki, prac- 
ticamente esaki a keda confirma, esta cu no solamente e 
tabata un persecucion politico pero loke ta mas serio ainda, 
ta cu Ministerio Publico a presta su mes pa participa den e 
wega politico aki, atachando su credibilidad. 


Seis aña largo a busca tur forma pa logra pa haya prueba 
concreto di cualkier cos cu Parlamentario Sevinger lo a 
haci contra ley pero pa gran parti diabierna ultimo, Corte a 
desbarata esakinan pa falta di prueba concreto. 
Para dilanti di edificio di Corte den Prome Instancia diabierna 
ultimo, por a capta un bista di yegada di e 10 famia drenta 
edificio, esta e acusadonan acompaña pa nan famia, casa y 
yiunan y cu a crea un realidad tristo di henter e proceso aki. 
En realidad tabata 10 famia cu a pasa ultimo seis aña 
bibando den un ‘cautiverio’ cu nan no a spera y cu hopi di 
nan lo no supera por completo e presion cu a ser poni riba 
nan como famia, pa autoridadnan hudicial cu a forma parti 
di un proceso cu a ser cuestiona for di su principio. 
No ta nada alentador pa mira sernan stima di un famia, 
wordo encarcela como parti di un investigacion, den cual 
caso esposanan cu tambe a sinta algun dia den prizon, ya 
cu Landsrecherche y Ministerio Publico, encarga cu e inves- 
tigacion, a haya ta necesario pa uza esaki como tactica pa 
saca for di e sospechosonan loke nan kier a scucha. 


Ta mas cu claro cu despues di e decision di Hues di Corte di 
Prome Instancia, cu lagrimanan a core, e susto di bida seis 
aña cu nan bida manipula y influencia pa autoridadnan hudi- 
cial, a yega su fin y e tormenta aki awor pa hopi, a resulta 
di ta un sufrimento psicologico innecesario y hasta inhusto. 


Den e caso di Avestruz pero tambe den caso Ibis di ex 
Minister Paul Croes, tambe tanto Ministerio Publico como 
Landsrecherche a mishi cu derecho di miembronan di famia, 
hopi di nan muchanan chikito y hoben, ya cu nan a forma 
parti di henter e “accion hudicial” cu awor pa un grupo 
grandi, ta resulta di no tabata necesario. 
Kico tin pa e hendenan aki, sernan cu nan bida lo no a mesun 
cos bek y con nan lo por supera e impacto emocional y psico- 
logico cu nan a sufri na man di oficialnan di Husticia, cu a 
kibra drenta den nan cas, brindando nan un trato ‘hostil’ y 
cu diabierna ultimo a resulta cu esakinan no tabata nece- 
sario. 


Seis aña largo Ministerio Publico a horta nan bida, a influ- 
encia tur loke nan mester a haci den nan bida social den 
comunidad, algo cu nunca mas nan lo recupera of haya 
indemnisacion pa esaki. 
Landsrecherche cu oficialnan di RST a abusa di nan poder, 
efectuando algun detencion den bista di cantidad di hende 
pa despues den mesun tipo di investigacionnan aki, bay 
over na “invita” otronan cu tambe ta pasando den un of otro 
investigacion, pa nan ‘pasa’ oficina pa papia cu nan. 
Seis aña bibando cu e temor di kico Ministerio Publico hunto 
cu RST y Landsrecherche lo haci awor, riba dje ya caba ta un 
condena cruel pa miembronan di famia y pa diabierna nan 
wordo informa cu nan ta liber di tur sospecho y acusacion! 


Na momentonan asina no por keda sin conclui cu e poder 
politico a influencia Ministerio Publico y ta algo cu husticia 
tin cu aleha su mes for di dje mas pronto posibel y no ciega 
su mes pa e poder politico aki di algun! 


Analisis 


Ministerio Publico no por ciega 
su mes pa poder politico 


Dialuna, 17 April 2023 
AWEMainta 
LOCAL 
5 


DIRECTOR OF ENGINEERING 


ENGINEERING SUPERVISOR 


TECHNICIAN 


FRONT OFFICE SUPERVISOR 


CONCIERGE/FRONT DESK AGENT 


HOUSEKEEPING SUPERVISOR 


HOUSEMAN 


SOUS CHEF 


F&B SUPERVISOR 


COOK/COOK HELPER 


APPLY ONLINE AT WWW.BUCUTI.COM/CAREERS 


ATTRACTIVE SALARIES 


BONUS OPPORTUNITIES 


5-DAY WORKWEEK 


UP TO 27 VACATION DAYS 


(BASED ON YEARS OF SERVICE) 


INSURANCES (LIFE INSURANCE, 


VISION & DENTAL, HEALTH 


DISABILITIES) 


SAVINGS & LOANS PROGRAM 


EMPLOYEE DISCOUNTS 


WE 
ARE 
HIRING 


POSITIONS: 
BENEFITS: 


TOP 25 RESORTS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 


B 
ucuti & Tara Beach Resort ta orguyoso 
pa anuncia cu doño/CEO Ewald Biemans, 
un empresario y ambientalista prominente, a 
haya vrijspraak completo den caso Avestruz. 
Na December 2022, Ministerio Publico a pidi 
pa exonera Biemans, confirmando su inocen- 
cia. Riba 14 di April, e hues encarga cu a bin 
for di Hulanda specialmente pa e caso a reaf- 
irma e vrijspraak y vindicacion di Biemans. Es- 
aki ta marca e fin di un periodo dificil pa Bie- 
mans, kende semper a mantene su inocencia. 


Un capitulo ta cera, 
mientras otronan ta sigui florece 
Mientras Biemans ta refleha riba su experi- 
encia, e ta conta, “Desde cu mi a yega Aruba 
casi 60 aña pasa, mi a dedica mi bida completo 
na e isla ki y mi semper a mantene mi mes na 
e normanan mas halto di integridad. Durante 
e periodo dificil aki, mi a keda firme den mi 
inocencia. Mientras e caso aki a impacta mi 
bida personal y profesional gravemente, mi ta 
sumamente agradecido di por bisa cu mi ta 
completamente absolvi y mi por continua cu 
mi bida.” 


Biemans no ta solamente un empleador 
dedica, pero tambe un ferviente defensor di 
practicanan di turismo sostenibel, tanto na 
nivel local como internacional. Bucuti & Tara 
Beach Resort ta un lider global den e sector 
hotelero y a ser nombra recientemente entre 
e Top 25 Hotelnan na Mundo, Top 5 den 
Caribe, y ta continua di ta e prome y unico 
Hotel Certifica CarbonNeutral® den Caribe. E 
ta e prome y unico hotel na mundo cu a gana 
e prestigioso Global United Nations 2020 
Climate Action Award for Climate Neutral Now, 
caminda United Nations a alaba su programa 
ambiental y a nombre como un ehempel pa 
industria turistico cual por wordo replica y 
expandi facilmente. Esaki no solamente ta 
eleva e status di e resort, pero tambe ta pone 
Aruba su nomber riba e escenario mundial. 


Biemans su compromiso firme pa desaroyo 
sostenibel ta extende mas cu solamente e 


Ewald Biemans a wordo 
Exonera y Declara Inocente 
den Caso Avestruz door di 
Ministerio Publico y Hues 


sector turistico. Como miembro orguyoso di varios directiva, e ta aboga 
incansablemente pa cambionan den politica y reglanan cu ta promove 
practicanan sostenibel. Biemans su liderazgo ta inclui establece e Comite 
Ambiental di Hotel y Turismo di Aruba y e ta e iniciador di e programa 
Sponsor-a-Mile 30 aña pasa. Tambe pa hopi aña caba e ta sirbi riba e 
Directiva di Parke Nacional Arikok y a traha pa sigura e proteccion di recur- 
sonan natural di Aruba. 


Ademas di Biemans su esfuersonan profesional, e ta un filantropo dedica 
kende a funda organisacionnan manera Fundashon Stimami Sterilisami, 
cual ta subsidia e costo di sterilisacion di cacho y pushi pa asina combati e 
problema di animalnan di caya di un forma humano. Tambe e la funda The 
Bucuti Tara - GMC Park, un reserva natural na Noord cu ta cubri 120,000 
m2 di tereno eigendom cu el doneer como su regalo na Aruba, hunto cu su 
amiga, Grete Marie Case. Su meta ta pa conserva e esplendor natural di e 
region, yen di variedad di flora y fauna, pa futuro generacion por aprecia 
y disfruta. Entre otro proyectonan, actualmente Biemans ta liderando su 
team pa establece Bucuti & Tara como e prome resort Net Zero of Carbon 
Negative den Caribe, cual e carbon sink di e reserva natural lo facilita. 

L O C A T E D A T B U C U T I 
& T A R A B E A C H R E S O R T 


I 
slanan BES ta teritorionan di islanan den Caribe cu ta cay bou directa- 
mente bou di Hulanda, caminda e islanan Bonaire, Sint Eustatius y 
SABA, ta provincianan di Hulanda, compara cu e islanan Aruba, Corsou y 
Sint Maarten cu ta islanan autonomo den Reino Hulandes. 


Den un reunion informativo den Tweede Kamer, Secretario di Estado, 
Alexandra van Huffelen, den nomber di gabinete Rutte IV, no a mustra 
compasion of comprension, pa e situacion serio di pobresa cu e tres 
islanan BES ta confrontando. 


Diahuebs ultimo durante di un debate den Tweede Kamer, lidernan di e 
cuater fraccionnan di VVD, D66, CDA y Groenlinks, a insisti cu van Huffelen 
pa tuma medidanan nobo pa haci e “kloof” di pobresa riba e islanan BES, 
mas chikito pa ciudadanonan di e islanan aki por wordo alivia di e situa- 
cion penoso cu nan ta bibando aden pa algun aña caba y cu a bira mas 
grandi dor di pandemia. 


Van Huffelen sinembargo no kier a scucha mes pa atende e asunto aki mas 
pronto posibel y pa colmo e no tin placa riba presupuesto pa e ayudo aki, 
insistiendo cu ya caba gobierno a tuma cierto decisionnan y awor e kier 
spera riba conseho di un comision cu a wordo forma pa studia e diferencia 
social/financiero aki riba e islanan. 


Segun e secretario di estado esaki lo keda conclui pa final di aña aki 


Hulanda lo no yuda cubri buraco di pobresa pa islanan BES 


Pobernan lo bira mas pober 


insistiendo cu prome mester averigua con 
grandi e buraco ta diferencia entre e salario 
minimo actual riba e islanan compara cu 
gastonan cu e famianan aki tin na e momen- 
tonan aki. 
E ora lo bay over na tuma decisionnan y tambe 
defini con lihe lo atende esaki pa tapa e buraco 
social/financiero aki y na mes momento a 
mustra cu ni con grandi e “kloof” aki lo ta, van 
Huffelen a adverti cu lo no cubri e diferencia 
aki den un solo biaha. 


Lider di fraccion di D66, Jorien Wuitte a papia 
di un situacion inaceptabel si pa prome di 
Januari di 2024 no introduci un ‘sociaal 
minimum; mustrando van Huffelen cu su frac- 
cion lo presenta un mocion den e proximo 
reunion riba e tema aki. 


Van Huffelen y su gobierno parce di no tin 
ningun tiki pura pa atende cu e situacion serio 
aki riba e islanan BES ya cu dos aña pasa caba, 
mesun gobierno aki a confirma cu lo bin c’un 
areglo pa atende cu desempleo riba e islanan 
di BES pero a haci net nada. 


Segun van Huffelen, gobierno a wardando 
riba on concepto di ley cu segun e mandatario 
lo wordo entrega no mas tarda cu 2025, ya cu 
den su concepto, esaki no ta algo facil. 


LANDENPAKKET 
E situacion aki ta lanta ainda mas preocupa- 
cion aki na Aruba pa loke a ehecucion di e 
Landenpakket cu Prome Minister Wever Croes 
a firma tres siman pasa na Den Haag, ya cu 
e posicion di van Huffelen ariba menciona, 
ta duna un indicacion con su gobierno lo 
actua si no cumpli cu e acuerdo pa ehecion di 
Landenpakket. 


Na varios ocasion despues cu e tres islanan 
CAS a firma e acuerdo, van Huffelen a reitera 
cu e acuerdo nobo aki a pone cu e paisnan aki, 
esta Aruba, Corsou y Sint Maarte, ta obliga na 
cumpli cu loke ta para den e acuerdo aki y si 
esaki no sosode, Hulanda lo tuma medidanan 
hopi estricto pa cu esaki. 


Dialuna, 17 April 2023 
AWEMainta 
SUCESO 
7 


live easy 


D 
iadomingo mainta trempan alarma a wor- 
do bati pa un accidente serio entre un pa- 
truya di polis y un Hyundai i10. Na yegada 
di unidadnan di rescate, manera brandweer, 
ambulance y demas polis nan ta bin haya un 
Prado di cuerpo policial hinca parcialmente 
den mondi. Mientras e otro vehiculo cu ta un 
Hyundai i10 keda un parti ariba caminda. 


Na e sitio; di locual nos a compronde ta cu e 


Dos persona herida: 


Auto di polis envolvi den accidente serio na Bubali 


patruya lo tawata bayendo direccion pariba esta warda di Shaba, ora cu 
e i10 a subi nan dilanti. Aki ta unda e patruya a dal contra e Hyundai den 
banda di e chauffeur. E agente lo a trata di evita e impacto, pero sin resul- 
tado. 


Dos ambulance a presenta na e sitio; pa atende cu esnan herida tanto di e 
Hyundai y e polisnan. Na final ambos ambulance a sali direccion Hospital 
cu esnan herida. Specialista di trafico tambe a presenta, pa haci nan inves- 
tigacion unda cu un auto di polis a keda total los y tambe un Hyundai i10. 
Ta mustra cu tur esnan envolvi lo ta ok. 


Hopi molester den ora di marduga 
Candela grandi na 
dam di Matadera 
D 
iadomingo den oranan di marduga huma 
grandi a cuminsa tapa caminda di Tanki 
Flip pa Shaba, sin papia di e problema serio 
cu e ta causa pa warda di polis di Shaba y 
habitantenan eybanda. Brandweer a sali pa 
unda e candela tawata, cu tawata na e dam 
di Matadera. 


No ta prome biaha cu e dam aki ta na candela. 
Bomberonan tawata sa di combati e candela 
grandi aki, pa asina baha tambe e molester 
di huma cu esaki ta trece cu ne. Den e huma 
aki, ken sa kico toxico tin den dje. Despues 
di bastante rato; Bomberonan tawata sa di a 
paga e candela por completo. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iabierna  anochi patruya di Playa a bay 
un rato den Vondellaan, pa un caso poco 
straño na oficina di Landsrecherche.  Ey nan 
a bin topa cu un empleado di e departamen- 
to, cu segun e lo tin hende den e luga. Meso- 
ra 2 patruya a bay yuda nan colega di Land- 
srecherche. Despues di rondia rond, nan no a 
bin haya nada particular. 


Pues ta mustra mas den direccion di un posibel 
“spirito” cu lo tawata zweef den e luga cu a 
pone e empleado pensa cu tin hende paden. 
Of manera nos bieunan ta bisa; tin un hende 
di biah’e. 


D 
iabierna anochi algo prome cu 9’or automobilistanan por a tuma nota 
di 2 van di seguro ariba e brug pariba di rotonde di Banco di Caribe. 
Chauffeurnan tawata tira bista pa boksmento, pero niun auto tawata visi- 
bel. Pakico e autonan no tawata visibel, tawata pa e motibo cu e auto en- 
volvi a bay cay den rooi. Pues tawata trata di solamente un vehiculo marca 
Chevrolet, maneha pa un cabayero. Polis di trafico cu a presenta na e sitio 
a papia cu e chauffeur.  


E lo tawata tin poco dolor di curpa, pero asina mes no tawata desea asis- 
tencia medico. Na e sitio nos a compronde cu e e auto tawata biniendo for 
di pariba, momento cu pa un of otro motibo e la sigui stret y ta dal contra 
e rand di e tubo di e brug. Y despues a bay cay den e rooi. Mester bisa cu 
e impacto tawata basta fuerte, mirando con e dobla e hero di e brug; cu 
ta masha bieu mes. 


Posibel spirito den 
oficina na Vondellaan 


Auto a bay cay den rooi 


Chauffeur no a resulta herida 

Are you our prospective Administrative Officer – Pension 
in the Life department at our Guardian Group Fatum Aruba Office? 


Scan the QR code or use the link below to apply: 
https://qrco.de/GGAdminoff 


Administrative Officer - Pension 
As an Administrative Officer for the Pension Department at Guardian Group 
Fatum you are responsible for: 
• executing administrative activities related to customers policies 
• claims administration 
• answering customer questions. This should be in line with (departmental) 
guidelines, procedures and work instructions in such a way that the data is 
correctly administered 
• issuance of policies in a timely and correct way 
• resolving internal and external queries 
• optimally supporting colleagues in their jobs. 


Let’s make life better! Join us, apply now. 


Are you who we’re looking for? 
Become part of the Aruba team! 


live easy 


D 
iasabra anochi y esaki ta ya pa varios bi- 
aha, polis a para un grupo cu tawata ari- 
ba e brommer/scooter cu ta wordo hopi mira 
parti anochi ariba nos careteranan. Segun cu 
polis a wordo informa, aparentemente e gru- 
po aki lo tawata haci fastioso altura di Eagle 
Beach. 


Polisnan a topa cu nan altura di Riu Antias y a 
para nan. Eynan agentenan a papia cu nan pa 
basta rato. Despues di bastante splicacion di 
ambos parti nan lo por a continua. Tin auto- 
mobilistanan cu no tur ora ta aprecia esnan 
cu ta subi caminda cu e brommer/scooter aki. 


D 
iabierna anochi habitantenan di Tarabana 
specialmente esnan di Maracastraat a 
haya nan ta contempla un auto bieu na can- 
dela. Esaki a hala masha hopi atencion, door 
di e huma preto grandi cu esaki tawata saca. 
Dos patruya a yega na e sitio, pa ripara cu 
tawata trata di un auto bieu, cendi na cande- 
la door di un adicto ambulante conoci den e 
Tarabana. 


E problema tawata cu si no domina e candela 
e lo sigui expande y tin cas ey mes. Brandweer 
a yega y den algun minuut bomberonan a 
domina e vlamnan grandi di auto bieu, cu a 
bira un atraccion un rato pa e habitantenan.  


Nan no tawata comporta nan mes 


Polis a papia cu grupo ariba Scooter 


Auto bieu cendi na 
candela door adicto 
conoci di Tarabana 

DESPUES di mas di dos luna di promocion, tur cos ta cla 
y regla pa Aruba ricibi e gran artista Miriam Cruz y orkesta 
completo riba Diadomingo 30 di April desde republica 
Dominicana.  


E cantante original di tur e exitonan di Las Chicas del 
Can ta cla pa deleita e publico local. A compronde 
cu lo tin bishitantenan di Curaçao, Miami y RD pa bin 
gosa di e isla y e evento. E concierto bailabel lo tuma 
luga na Balashi Entertainment Arena na Balashi Gardens. 
Aparte di Miriam Cruz lo tin presentacion di e bandanan 
Tsunami y Musical Time cu lo recorda e decadanan maraviyoso di 80 y 90. 
Actualmente tin promocion di ticketnan entrada al estilo Standing 
VIP na rason di Awg.100 Florin, pasobra aki tur hende lo ta VIP. 
Despues esaki lo bira Awg.125.00. 


TROPICAL BOTTLING CO | NEW INDIA ASSURANCE COMPANY | | 
HYATT PLACE ARUBA AIRPORT | KING MEDIA | MAGIC 96.5 FM ta 
invita bo! 


Ticketnan ta obtenibel na Gallo Rojo San Nicolas, Vice Versa y 
Hamaka Side Walk Café.  
A peticion general a pone solamente algun mesa ainda disponibel 
y por yama 6611353. 


e celebracion di dia 30 di April lo ta un grandioso evento pa tur 
hende bin y  celebra den gran forma! 


TUR COS TA CLA 
PA DIA 30 DI APRIL 

D 
urante e conferencia di prensa cu a tuma luga na Aero- 
puerto Reina Beatrix diahuebs ultimo na yegada di 
Prome Minister Evelyn Wever-Croes for di Hulanda, e man- 
datario principal di nos pais a elabora riba algun reunion im- 
portante cu a tuma luga na Hulanda. Prome Minister entre 
otro a enfoca riba su reunion cu Premier Mark Rutte. 


Den e reunion cu Premier Rutte, diferente tema a wordo 
trata na unda tambe Prome Minister a duna Premier Rutte 
un update di e desaroyonan na Aruba y su e recupera- 
cion. Premier Rutte a keda hopi impresiona di mira 
con 
fuerte y con lihe Aruba ta desaroyando y recuperando di e 
pandemia. 


Entre otro a toca e tema di e Onderlinge Regeling, di refi- 
nanciamento di e debe di Covid cu Aruba tin cu Hulanda, y e 
condicion cu Hulanda ta poniendo ainda riba mesa pa pone 


un Rijkswet Aruba Financieel Toezicht, RAFT. 
“E reunion aki tambe a bay hopi bon. Mi ta mirando portanan 
ta habriendo cu ta yuda nos pa yega na solucionnan mas 
lihe”, Prome Minister a enfatisa. 


Den reunion cu Premier Rutte na Hulanda, 


Prome Minister ta duna update di e desaroyonan 
y recuperacion di Aruba na Premier Rutte 


D 
iamars 11 di april 2023 tabata un dia special pa 
Faviënne Thodé caminda el a bay defende su tesis 
cu e tema: E costo di servicionan social den maltrato 
di mucha na Aruba. 


Aula na Universidad di Aruba tabata yena cu profe- 
sionalnan, famia y amistadnan cu a bin hunto pa pres- 
encia e presentacion di Faviënne. 


Un topico di estudio hopi importante. No tabata facil 
pero Faviënne a persevera pa completa e estudio 
cu a tuma basta tempo di su persona. A pesar cu e 
costo no ta uno precies (e ta un aproximacion), e ta 
un estudio “groundbreaking” como e prome estudio 
relaciona cu e tema di costo di maltrato di mucha na 
Aruba. 


Ta di remarca y aplaudi cu Faviënne ta e prome 
persona pa explora un tema relaciona cu e costo di 
maltrato di mucha na Aruba y tambe e prome persona 
den Caribe pa explora un costo di maltrato di mucha. 


Pabien Faviënne Thodé y tur clase di exito den futuro. 


Faviënne Thodé bay defende su tesis 

y of servicionan cu nan ta provee, cual productonan y/ of servicionan 
ta forma parti di e gastonan mas grandi pa funcionamento di e entidad. 
Tambe lo puntra over empleo, manera, cantidad di empleadonan, suma 
total di salario paga y vacaturanan disponibel, tambe tocante digitali- 
sacion (si ta haci propaganda y/ of bende productonan via website of 
social media). Entidadnan den e sector di agricultura, pesca y cria lo 
haya preguntanan extra mirando e importancia duna na e sector aki. 
Tur informacion ta, manera semper, confidencial. 


Ta necesario pa inverti den e encuesta aki. Revisa y traha maneho pa 
desaroyo di nos economia ta depende di informacion actual di nos 
negoshinan y Censo Economico 2023 ta un instrumento esencial pa 
logra e meta importante aki segun minister Geoffrey Wever. 


Acceso y disponibilidad di informacion actual di e cantidad di negoshinan 
y fundacionnan den nos economia ta duna un bista actual unda nos 
ta para como pais den nos desaroyo y ta forma e base pa por traha, 
monitor y evalua maneho economico, haci proyeccion con e economia 
lo bay crece pero tambe wak con economia a desaroya su mes door di 
calcula, revisa y actualisa e Producto Interno Bruto. Comerciantenan por 
uza e informacion tambe pa haci decisionnan strategico di nan negoshi 
y pa esunnan cu kier habri un negoshi pa por planifica nan futuro activ- 
idad economico y identifica sectornan cu potencial. Tambe e informa- 
cion por wordo uza pa studiantenan cu kier haci un onderzoek y skirbi 
nan scriptie. Partnernan internacional manera United Nations y World 
Bank tambe ta haci uzo di e datonan di Economic Census. 
Minister Wever ta desea hopi exito na e encuestadonan y na e team 
di CBS y ta conta riba e cooperacion di e negoshinan, fundacionnan y 
sector di agricultura pa haci e Economic Census un exito. 


“Como pais, nos mester reconoce e importancia di estadistica pa desa- 
royo di nos pais y p’esey mester inverti pa haya informacion actual y 
haci esaki disponibel pa un y tur pa hunto traha na desaroyo economico 
di Aruba”, segun minister Geoffrey Wever. 


M 
inister Geoffrey Wever a aloca Afl. 250 mil 
pa Centraal Bureau Statistiek (CBS) por 
ehecuta e Economic Census 2023 cu ta cuminsa 
14 di april 2023 y lo dura te cu fin di juni 2023. 
Durante esaki tur negoshinan y fundacionnan di 
tur sectornan economico lo wordo entrevista, 
tambe e sector di agricultura. E ultimo Economic 
Census a tuma luga den 2014, casi 10 aña pasa. 


Ehecucion di un Economic Census ta di suma 
importancia pa desaroyo economico di un pais. 
Companianan (entidadnan) cu ta eherce un activ- 
idad economico lo wordo puntra entre otro over 
nan actividad economico, cual ta e productonan 


Minister Geoffrey Wever: 


Inverti pa ehecuta Economic Census 2023 
ta necesario pa desaroyo di nos economia 

D 
iahuebs atardi, Prome Minister Evelyn Wever-Croes a re- 
gresa di su biahe di trabou na Hulanda, manera cu el a 
expresa, cansa pero hopi satisfecho di e logronan y reunion- 
nan importante pa e recuperacion financiero di pais Aruba. 
Durante e conferencia di prensa na aeropuerto na su yega- 
da, Prome Minister a duna un resumen di su biahe di trabou 
cu ta inclui logronan di su biahe entre otro firmamento di e 
Onderlinge Regeling, e prome reunion riba nivel guberna- 
mental pa trata e debe di Covid y mas di 30 reunion. 


Prome Minister a lamenta cu na Aruba mesora a cuminsa 
ataca e logronan y tawata prepara pa esaki tambe y tin tur 
documento pa mustra con importante e logronan ta pa nos 
pais. “Mi a bolbe bek yen di animo y determinacion pa sigui 
lucha pa hiba nos pais padilanti”. 


LOGRONAN IMPORTANTE DESDE 2017 
Prome Minister a duna di conoce cu awo, despues di e 
logronan y reunionnan na Hulanda, tin claridad pa loke 
Aruba mester haci awo. Gobierno, ya desde 2017 a bin ta 
trahando duro riba e tereno financiero y tawata tin logronan 
importante. Entre otro a logra un surplus financiero pa 
Aruba despues di 12 aña. Gabinete Wever-Croes a mehora e 
ciclo presupuestario, a entrega e presupuesto na tempo, el 
a wordo aproba door di Parlamento na tempo. “Esakinan ta 
logronan inmensamente grandi cu pais Aruba a experiencia 
despues di hopi aña”. 


RATING 
Un logro cu tambe ta hopi importante ta cu nos rating agen- 
cies ta keda mantene Aruba riba un nivel positivo. Standard 
& Poors a mantene Aruba riba e rating positivo. Fitch a 
upgrade Aruba y IMF tambe a mehora e outlook cu nan ta 
duna na Aruba. Tambe, esfuersonan di Aruba riba e tereno 
di labamento di placa, Aruba a sali e di dos pais miho den 
Caribe riba reglanan di CFATF pa loke ta trata labamento 
di placa. Tambe inversionistanan internacional ta sigui hopi 


interesa den Aruba. 


“Nos sa kico nos mester haci. Nos sa cu ta na mesa mester 
ta pa dialoga y sali afo. Pasobra ta esaki ta loke ta duna fruto 
di bon resultado. Y no tur ora ta facil. Tin reunionnan ta hopi 
duro y hopi dificil, pero no por lanta bay, mester keda na 
mesa y dialoga y duna y exigi respet. Asina ta logra cosnan 
inmensamente grandi manera e Onderlinge Regeling”, 
Prome Minister a duna di conoce. 


Prome Minister a enfatisa cu e Gobierno di Gabinete Wever- 
Croes, un biaha mas a demostra di ta un Gobierno serio, 
responsabel y hopi stabiel y capaz pa atende cu tur reto 
di nos pais. “Mi kier sigura henter comunidad di Aruba cu 
gobernacion di Aruba ta den bon man. Nos ta bayendo den 
e direccion cu nos mester bay pa recuperacion di nos pais. Y 
pa nos sigui supera tur e crisisnan cu nos a bin ta enfrenta 
ya desde 2017, di cua e pandemia tawata un crisis suma- 
mente grandi. Pero cu e areglo cu a firma cu Hulanda, e 
miho temponan lo cuminsa y nos lo mira mas e frutanan di 
recuperacion. E frutanan di e reformanan cu nos ta imple- 
mentando, y den bon cooperacion den henter Reino, nos 
lo yega na solucion di tur e retonan cu nos tur ta biba cu 
ne. Aruba, Corsou y Sint Maarten tin retonan similar. Y nos 
a demostra awo cu ora cu para hunto, cosnan grandi por 
wordo logra”, Prome Minister Evelyn Wever-Croes a expresa. 


Prome Minister Evelyn Wever-Croes: 


Cu e logro di e areglo cu a firma cu Hulanda e miho temponan lo cuminsa 


Y nos lo mira mas e frutanan di recuperacion 


D 
en e caso di e concierto di weekend aki lamentable- 
mente e peticion di permiso pa e artistanan di Colom- 
bia conhuntamente cu nan acompañantenan a ser entre- 
ga den dos batch respectivamente 2 y 3 dia prome cu e 
evento. 


Pa evita cualkier inconveniencia den futuro DIMAS ta haci 
un apelacion na tur organisado y promotor responsabel 
di eventonan cu artistanan of personanan cu lo bin for di 
exterior pa regla tur procedura di permiso cu anticipacion 
y no menos cu 10 dia laboral prome cu e evento. 


Organisado di concierto 
no a tene cuenta cu 
procedura di permiso 


Pa evento cu artista internacional 

F 
in di siman a tuma luga e competencia nacio- 
nal di Aruba Taekwondo den Centro deporti- 
vo Simeon Antonio. 
Organisacion tawata den man di Monica Pimentel 
y su team. Cu e articulo aki Addonsito ta felicita 
Monica y henter Aruba Taekwondo Bond pa un 
evento exitoso. E cinco scolnan di taekwondo 
participando tawata Noord, Brazil, Tiger, Impact 
y Estrella. Mas cu 60 atleta infantil, cadet, junior 
y senior a participa. Pabien na cada un di e atle- 
tanan di taekwondo y nos ta sigur cu Aruba lo 
conoce e campeonnan mundial den futuro hopi 
cerca. 


Addonsito a MC e competencia di Taekwondo 2023 

WILLEMSTAD - Diasabra 15 di april 2023 alre- 
dedor di 20.18’or di anochi, Central di Polis a 
dirigi un unidad policial na Caya Sinfonia, pa un 
caso di hincamento. 
Na yegada di e unidad policial a topa cu un 
homber victima cu a declara na polis cu despues 
di un discusion un rato prome cu su bisiña esaki 
lo mester a propin’e un hinca na altura di su 
barica. 
Cu ambulance di FCA a transporta e victima den 
un situacion di atencion pa sala di emergencia di 
C.M.C. Na e sitio a detene e homber sospechoso 


Detencion relaciona 
cu un caso di 
maltrato severo 


S.M.B., nace na Corsou di 73 aña di edad, pa e caso di maltrato severo ariba 
menciona. A presenta e sospechoso dilanti un fiscal auxilia cu despues di 
interogacion a ordena su encarcelamento pendiente di mas investigacion. 


WILLEMSTAD - Den cuadro di palabracion cu organ- 
isacionnan Internacional pa loke ta trata combatimento 
di traficacion di hende, nos como pais Corsou a eherce un 
control. Diabierna, 14 di april 2023 polis a bishita un adres 
na Rondeklip y a detene 18 dama como sospechoso di a 
viola ley di admision y expulsion. E damanan ta procedente 
di Venezuela, Colombia y Republica Dominicana. 
Despues cu e damanan a wordo presenta dilanti un fiscal 
auxiliar a yega na e siguiente decisionnan; 


• 6 di e damanan a wordo laga den libertad despues di por 
a comproba cu nan ta permanese di un forma legal riba nos 
pais. 
• 6 di e damanan a haya e asina yama “meldingsplicht” 
conforme e instruccion di Minister di Husticia. 
• 6 di e damanan a wordo encarcela pendiente di nan depor- 
tacion pa nan pais di origen. 


E control nan aki lo continua. 


Control den cuadro di combatimento di traficacion di hende 


WILLEMSTAD - Diasabra 15 di april 2023 alre- 
dedor di 12.09’or merdia, Central di Polis a ricibi 
informacion tocante un caso di hogamento cu a 
tuma luga na e playa publico na Parasasa . 
For di investigacion preliminar a sali na cla cu un 
homber a bai landa y na dado momento personanan 
presente a tuma nota cu e homber tabata bou di awa 
di un forma abnormal. 


A tres’e e victima canto y a trata na reanim’e. 
Ambulance cu a presenta na e sitio tambe a trata 
na reanim’e y no por a haci nada mas pa e victima. 
Dokter di polis a constata morto di e homber na bida 
yama Radovic Heron Rodriguez nace na Corsou dia 
14 di december 1969. 


Caso di hogamento 


WILLEMSTAD - Diasabra 15 di april 2023 alrededor di 19.26’or 
di anochi, Central di Polis a risibi informacion di un caso di tira- 
mento cu a tuma luga den Caya Stila. Un unidad policial a keda 
dirigi na e sitio y na su yegada a bin encontra cu un homber victima 
cu herida di bala na su curpa. For di un investigacion preliminar 
a sali na cla cu un rato prome un vehiculo lo mester a pasa basha 
bala riba e victima. Durante di e tiroteo e homber a sufri lesion na 
su curpa ocasiona pa bala procedente di un arma di candela. 
Cu ambulance di FCA a transporta e victima pa sala di emergencia 
di C.M.C. pa cuido mas avansa. Departamento di recherche ta 
continua cu e investigacion den e caso ariba menciona. 


Caso di tiramento 
cu herido 

Fortaleza Pa Famia 


HENDE hopi biaha no ta compronde e misericordia di Dios, pero e palabra di Dios ta bisa : Lo mi tin misericordia di esun 
cu Mi tin misericordia, y lo mi tin compasion, di esun cu mi tin compasion. Asina anto no ta depende di e hende cu kier, 
ni di e hende cu ta core, sino Dios kende tin misericordia. Bijbel ta conta nos di un muhe cu a wordo gara den e acto di 
adulterio, cu e den e tempo ey tabata wordo castiga cu castigo di morto. 


Pero a presenta esun cu ta extende misericordia nan nos tur, esun cu no a bin pa condena, pero E a bin pa salba, y 
su nomber ta Hesus, y su presencia den e pueblo a cambia e situacion. Di prome e acusadonan a trece e muhe su so, 
bisando cu e muhe a wordo gara den e acto di adulterio. 


Nos tur sa cu adulterio ta algo cu dos hende mester bay di acuerdo cu otro pa asina e hecho por tuma luga. Pero den 
e caso e acusadonan a trece e muhe so, y bisa Hesus cu Ley di Moises ta bisa cu hendenan asina mester wordo piedra. 


Nan no a trece e homber, pasobra pa nan ta e muhe ta e piesa principal di e asunto, y muhe tin cu wordo castiga, pero 
Hesus ta husga cu un midi husto. 


Nos tur conoce e historia, cu Hesus a wak rond, pasobra solamente Dios conoce e curason di hende, y eynan E a bisa 
esun cu ta sin pica tira e prome piedra. 


Cu e palabra aki Hesus kier bisa, cu nos cu ta hende tur a faya, p’esey e palabra di Dios ta bisa: Ma Dios siendo rico den 
misericordia, pa motibo di Su gran amor, cu cual E a stima nos, hasta tempo cu nos tabata morto den nos transgre- 
cionnan, a haci nos bibo hunto cu Cristo (Pa medio di gracia boso a wordo salba) (Efesionan 2:4-5). 


P’esey Señor ta anhela di ta misericordioso cu boso, y p’esey E lo wordo halsa pa tene compasion cu boso. Pasobra 
Señor ta un Dios di huicio: bendiciona ta tur esnan cu ta spera riba dje (Isaias 30:18). 


Husticia y huicio ta fundeshi di bo trono, misericordia y berdad ta sali bay bo dilanti (Salmo 89:14). 
E hende misericordioso ta haci bon na su mes alma, ma e hende cruel ta tormenta su mesun carni (Proverbionan 11:17). 


Bendiciona ta esnan misericordioso, pasobra nan lo ricibi misericordia (Mateo 5:7). 


Dios ta extende su misericordia y pordon na tur ser humano, y esey no ta hende ta dicidi, pero esey ta Dios ta dicidi, 
pasobra curason di hende ta duro, pasobra nan kier sacia nan set y hopi biaha nan kier uza palabra di Dios pa esey. 


Esnan cu acusa e muhe a bin bisa Hesus cu e Ley di Moises ta bisa cu mester piedra e muhe, esey ta nifica cu Hesus no 
haci manera nan ta pensa, Hesus no ta cumpli cu e Ley di Moises. 


Pero e proposito pa cual Hesus a bini na mundo no ta pa condena sino pa salba, pero ora hende no kere den Hesus e Yiu 
unigenito di Dios nan lo ta condena (Juan 3:16-17). 


E historia completo a tuma luga den Juan 8:3-11 y e misericordia y compasion di Dios a triunfa, 
Hesus a puntra e muhe ken a condena bo? E muhe a contesta ningun hende, y Hesus a bisa Ami tampoco no ta condena 
bo, bay y di awor padilanti no peca mas. E misericordia di Dios ta di generacion pa generacion, y e ta wordo extende na 
tur hende. 


Sinceramente, Pastor Marcel Balootje 


E misericordia di Dios 

OBITUARIO 
18 
AWEMainta 


“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason nos ta 
anuncia fayecimento di: 


Ciriaco Paesch 
Mihor conoci como: “Cheja” 
*08-08-1939 - †14-04-2023 


Acto di entiero lo wordo anuncia despues. 


Confia den Señor, hasi bon, 
habita tera y keda fiel. 
Busca bo goso den Señor y l’e duna bo tur 
loke bo curason por desea. 
Salmo 37: 3-4 


Despues di un bida alegre y contento a bay 
laga nos na un bunita edad di 92 aña 


Justa 
Teresa Paublini 
Cariñosamente yama: “Tica” 
12-04-1931 - †12-04-2023 


Ayudante manera yiu: 
Omaira Piña 


Primo(a)nan: 
Fredy Tromp 
Buchi Tromp y famia 
Glenda Tromp y famia 
Cathalina van der Biezen y famia 
Vda. Helena Tromp y famia 
Frederika Tromp y famia 
Vda. Arentina Lacle-Tromp y famia 
Maria Cardoze- de Haas y famia 
Nanana Tromp y famia 
Famia paublini na Venezuela 
Edriet Leon y famia 
Luis Henriquez Gonzalez y famia 


Amigo(a)nan di cas: 
Elsy Toppenberg y famia 
Marlen Pablo y famia 
Elsa de Castro de Gonsalez 
Herburt Toppenberg y famia 
Maikel Quant y famia 
Bibi Arends y famia 
Maritza Odor y famia 
Leonardo (Buchi) Henriquez y famia 
Jony Flemming y famia 
Fanny de la Rosa 
Vda. Ludwina Vis y famia 
Dinacho Sussebeek y famia 
Yvon Tromp y famia 
Phill Odor y famia 
Celsa Croes y famia 
Minister Andy Croes y famia 
Sandra Croes y famia 
Edmond Croes y famia 


Ihanan mucho hopi pa menciona 


Famia, amistadnan y bisiña: 
Paublini, Toppenberg, Pablo, de Haas, 
Cardoze, Solognier, Paula, Odor, Kock, 
Lacle, Tromp, Dias, van der Biezen, Farro, 
Gonzales, Sussenbeek, Abdoel, Khan, Leon, 
Krozendijk, Bareño, Macho, Henriquez, 
Arends, Vink, Vis, Abath, Comenencia, 
Croes, Kelly. 


Ta invita pa e acto di condolencia y entiero 
cu lo tuma lugar diamars 18 di April 2023 na 
misa Pro Catedral San Francisco de Asis di 
2’or pa 4’or di atardi, despues saliendo pa 
Santana catolico na Playa. 


Disculpa nos pero despues di entiero nos no 
por ricibi bishita di condolence na cas. 


“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, 
mi por stens di loke Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Sra. Tamarah Maria 
Kingsale-Laclé 
Cariñosamente yama “Tamy” 
*12-02-1975 - †12-04-2023 


Acto di despedida lo 
wordo anuncia despues 


“Señor ta mi wardador, 
mi’n tin falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason 
pero nos ta anuncia fayecimento di: 


Venancio Kock 
*13-02-1937 - †12-04-2023 


Acto di Entiero lo wordo anuncia 
despues. 


Pasobra e pago di picá ta morto, pero e regalo 
cu Dios ta duna ta bida eterno, cu nos por haña 
den nos Señor Cristo Hesus 
Romanos 6:23 
A bay sosega na edad di 90 aña: 


Sra. viuda Miguelina 
Stewart-Correa 
Mihor conoci como: “Nanay, Nay, Tante” 
*29-09-1932 - †11-04-2023 


Na nomber di su: 
Yiu: Sonia Stewart 


Nieto(a)nan stima: 
Alfred van der Linden y famia 
Mariella van der Linden 


Bisanieto(a)nan: 
Christian 
Jayvian 
Kyleeh 
Zia 


Sobrinanan mescos cu yiu: 
Anuska van Eck 
Nuris Gracia 


Rumannan: 
†Bienvenido 
†Fausto 
†Nereida 
†Tomas 
†Thelma 
Angela 
Oscar 
Asuncion 
Francisco 
†Altagracia 
Magaly 
Rolando 
Juanita 
Oswaldo 


Sobrino(a)nan: Correa, Grant, Ten Bergen, Clark, 
Granger, Kraaij, Meeuwisse, Ter Beek, Merkies, 
Dijkhoff, Polanco, Nuboer, Burgos, Mohamed. 


Acto di entiero lo tuma lugar na Aurora Funeral 
Home den seno familiar dialuna 17 di April 2023 di 
9’or pa 11’or di mainta. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason, 
nos ta anuncia fayecimento di: 


Aerialo Buckley 
Cariñosamente yama: “Yeyo” 
*31-05-1938 †14-04-2023 


Acto di despedida lo wordo anuncia despues. 


